PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra propunerii legislative privind modificarea Legii 504/11 iulie 2002, Legea audiovizualului

Propunerea legislativă privind modificarea Legii 504/11 iulie 2002, Legea audiovizualului (P.l-x 721/2006) a fost transmisă Comisiei cu adresa nr. Pl.-x  721 din 9 octombrie  2006.

Comisia pentru cultură, arte, mijloace de informare în masă a  fost sesizată în fond cu această propunere legislativă, spre avizare fiind transmisă Comisiei pentru buget finanţe şi bănci Comisiei juridice, de disciplină şi imunităţi, care a dat un aviz favorabil. Până la întocmirea raportului nu s-a primit avizul din partea Comisiei pentru buget finanţe şi bănci şi nici Punctul de vedere al Guvernului. În redactarea raportului, Comisia a ţinut cont de avizul favorabil nr. 363 din 13.10.2006 emis de Consiliul Legislativ. 
Potrivit prevederilor art. 73 din Constituţia României, republicată, propunerea legislativă,  face parte din categoria legilor organice. 

Propunerea legislativă a fost dezbătută în şedinţele Comisiei din zilele de 17,18 şi  24 octombrie 2006. 

În conformitate cu prevederile art. 55  din Regulamentul Camerei Deputaţilor, republicat, la dezbateri a luat parte din partea grupului de iniţiatori, domnul deputat  Márton Árpád Francisc. 
Propunerea legislativă are ca scop suplimentarea numărului legal de membri în Consiliul Naţional al Audiovizualului de la 11 la 13, pentru diminuarea riscului neîntrunirii cvorumului legal de lucru. Având în vedere respectarea exprimării pluraliste de idei şi de opinii, asigurarea  pluralismului surselor de informare a publicului şi transparenţa mijloacelor de comunicare în masă din domeniul audiovizual, iniţiatorii acestei propuneri legislative au considerat necesar ca cele două posturi suplimentate să revină Parlamentului, unul Senatului şi unul Camerei Deputaţilor, cu o creştere corespunzătoare a numărului de membri pentru luarea deciziilor, de la 6 la 7 membri.
La lucrările Comisiei au fost prezenţi 16, din totalul de 21 membri ai Comisiei. 

Raportul Comisiei a fost adoptat cu majoritatea  voturilor celor prezenţi în sală în momentul votării.( 9 voturi pentru şi 7 împotrivă)

Potrivit art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, Comisia pentru cultură, arte, mijloace de informare în masă propune adoptarea propunerii legislative privind modificarea Legii 504/11 iulie 2002, Legea audiovizualului, cu amendamente.
   PREŞEDINTE,



SECRETAR,

    

Cătălin MICULA

                    Dumitru AVRAM
                                  Expert,

                            Cristina DAN
I. Amendamente admise 

În urma dezbaterii, Comisia propune adoptarea proiectului de Lege privind modificarea Legii 504/11 iulie 2002, Legea audiovizualului, cu următoarele amendamente:

	Nr. crt.
	Text Lege nr.504/2002
	Textul iniţial

(Propunerea Legislativă)
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3
	4

	1
	____________________________
	Titlul Propunerii legislative: Lege privind  modificarea Legii  504/ 11 iulie 2002, Legea audiovizualului
	Titlul se modifică: Lege pentru modificarea Legii audiovizualului nr.504/2002

(Amendament propus de Comisie)
	Din motive de tehnică legislativă.

	2 
	Art.11 – (1) Consiliul este compus din 11 membri şi este numit de Parlament, la propunerea:

a) Senatului: 3 membri;

b) Camerei Deputaţilor; 3 membri; c) Preşedintelui României; 2    membri;

d) Guvernului: 3 membri.

Art. 15.- (1) În îndeplinirea funcţiilor şi atribuţiilor ce îi revin potrivit prezentei legi, Consiliul emite decizii, instrucţiuni şi recomandări, în prezenţa a cel puţin 8 membri şi cu votul  acel puţin 6 membri.
	ARTICOL UNIC: – 1.Alin (1) al art.11, din Legea 504/11 iulie 2002, Legea audiovizualului, publicata în Monitorul Oficial Nr. 543/22 iulie, cu modificarile şi completarile ulterioare, se modifica si va avea urmatorul cuprins:

     Consiliul este compus din 13 membrii si este numit de Parlament la propunerea:
a) Senatului: 4 membri;
b) Camerei Deputaţilor: 4 membri;
c) Preşedintele României: 2 membri;

d) Guvernului: 3 membrii;

„2. Alin.(1) al art. 15 se modifica si va avea urmatorul cuprins:

Art.15.- (1) In indeplinirea functiilor si a atributiilor ce ii revin prezentei legi, Consiliul emite decizii, instructiuni si recomandari in prezenta a cel putin 8 membri si cu votul a cel putin 7 membri.
	Articolul unic se modifică şi va avea următorul cuprins:

„Articol unic – Legea audiovizualului nr.504/2002, publicată în Monitorul Oficial al României, Partea I, nr.534 din 22 iulie 2002, cu modificările şi completările ulterioare, se modifică după cum urmează:

1. Se elimină.
(Amendament propus de d-na deputat Monica Octavia Muscă şi d-na deputat Raluca Turcan)
1. Alineatul (1) al articolului 15 va avea următorul cuprins:

„Art. 15.- (1) În îndeplinirea funcţiilor şi a atribuţiilor ce îi revin potrivit prezentei legi, Consiliul emite decizii, instrucţiuni şi recomandări în prezenţa a cel puţin 8 membri şi cu votul a cel puţin 7 membri.”
(Amendament propus de domnul deputat Emilian Valentin Frâncu)
	Din motive de tehnică legislativă.

Rămâne textul în vigoare al articolului 11 din Legea audiovizualului nr.504/2002, întrucât nu se justifică creşterea numărului de membri de la  11 la 13.

Amendament de redactare.












II.Amendamente respinse

	Nr. crt.
	Text Lege nr.504/2002
	Textul iniţial

(Propunerea Legislativă)
	Text propus de Comisie

(autorul amendamentului)
	Camera Decizională

	 0
	1
	2
	3
	4

	1
	Art. 15.- (1) În îndeplinirea funcţiilor şi atribuţiilor ce îi revin potrivit prezentei legi, Consiliul emite decizii, instrucţiuni şi recomandări, în prezenţa a cel puţin 8 membri şi cu votul  acel puţin 6 membri.

	„2. Alin.(1) al art. 15 se modifica si va avea urmatorul cuprins:

Art.15.- (1) In indeplinirea functiilor si a atributiilor ce ii revin prezentei legi, Consiliul emite decizii, instructiuni si recomandari in prezenta a cel putin 8 membri si cu votul a cel putin 7 membri.


	Eliminare punctului 2, articolului unic al propunerii legislative şi menţinerea textului actual al legii
.

 (Amendament propus de d-na deputat Monica Octavia Muscă şi d-na deputat Raluca Turcan)

Motivarea amendamentului: Menţinerea numărului actual de membri, conform legii, nu implică modificarea cvorumului  şi a numărului de voturi necesar pentru luarea deciziilor.

Motivarea respingerii:

Comisia a admis textul propunerii legislative cu un amendament de redactare.
	 Senatul



Comisia a propus aprobarea proiectului cu majoritatea voturilor membrilor Comisiei prezenţi în sală în momentul votării.
PREŞEDINTE, 








        SECRETAR,

       Cătălin MICULA                            




      
     Dumitru AVRAM



Expert,








                          Consilier,


     
     Cristina Dan







                        Dan Kalber
         
